**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**A belső ellenőri tevékenység ellátására vonatkozó szerződés**

**módosításáról**

A napirendet tárgyaló ülés dátuma: 2019.12.17.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**: a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 15. § (1)

**3. Költségkihatások** **és egyéb szükséges feltételeket, illetve megteremtésük javasolt forrásai:** 2020.évi költségvetési források

**4. Tényállás bemutatása:**

Telki község Önkormányzata 2018. január 1-től határozatlan időre szóló szerződést kötött az Audit Light Kft-vel (cégjegyzékszám: 13-09-145724) 2030 Érd, Balatoni út 103/B. az önkormányzat és intézményei belső ellenőri feladatainak ellátására. A cég képviselője kérelemmel fordult az Önkormányzathoz, hogy 2020. január 1-től a megbízási szerződés módosítását kezdeményezi és egy 10 %-os díjemelési javaslattal élt.

A jelenlegi havi díj 83.820.- Ft, a módosított díj a képviselő-testület támogató döntése alapján 92.200.- Ft lenne.

A 2019.évi vizsgálati programban 5 db vizsgálati téma volt meghatározva, mely összesen 14 nap revizori munkát vett igénybe.

A 2020.évre lefogadott belső ellenőri terv 6 vizsgálati témával került elfogadásra, mely előreláthatólag 21 nap revizori munkát fog igénybe venni.

Tehát a megnövekedett vizsgálati téma és az arra fordított munkaóra is indokolja a díjemelést.

Telki, 2019. december 3.

 Deltai Károly

 polgármester

 **Határozati javaslat**

**Telki község Önkormányzat**

**Képviselő-testülete**

**/2019. (XII. .)**

**Önkormányzati határozat**

**A belső ellenőri tevékenység ellátására vonatkozó szerződés**

**módosításáról**

Telki Község Önkormányzat Képviselő-testülete úgy határoz, hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 15. § (1) bekezdése szerinti a belső ellenőrzési feladatok ellátásra az Audit Light Kft. -vel (cégjegyzékszám: 13-09-145724) 2030 Érd, Balatoni út 103/B.vonatkozó szerződést módosítja és a belső ellenőri feladatok ellátására vonatkozó megbízási díj összegét …………………… Ft+Áfa/hó összegben határozza meg.

2. A Képviselő-testület felhatalmazza a polgármestert, hogy a szerződés aláírására.

Felelős: polgármester, jegyző

Határidő: 2019.január 1.

